

**Referat fra felles møte for menighetsrådet og staben**

**tirsdag 18.01.22 kl 18.30- 21.00 i Hønefoss kirke**

Til stede: Terje Barman, Guro Hellgren, Trygve Westheim, Torunn Bjerkerud, Bjørn Eskil Johansen, Egil Håvard Lindsjørn, Ingvild Steen (kirketjener) Mari Kristoffersen (menighetspedagog), Jacob Breda Antonsen (kapellan), Tor Magnus Amble (sokneprest), Kristin Moen Saxegaard (prost), Kristin Frivold Davidson (diakon-vikar), Stein Sødal (kantor), Tove-Marthe S. Nyhuus (konsulent).

Forfall: Roar Olsen, Knut Heimdal (kirketjener).

**Tor Magnus åpnet med Mål 17 i Bærekraftboka: Samarbeid for å nå målene.**

**Saker:**

**01/22 Godkjenning av innkalling og saksliste**Vedtak: Innkalling og saksliste godkjent.

**02/22 Godkjenning av referat fra møtet 09.11**Vedtak: Referatet bekreftet godkjent da det ikke er kommet noen kommentarer.

**03/22 Den norske kirkes strategi for 2022-2029**

Det ble gitt en kort presentasjon av ny strategi.
Vedtak: Vi ser nærmere på denne på neste møte.

**04/22 Kirketorsdag**

Tanken om kirketorsdag kom allerede ved byggingen av ny kirke. Målet var at hele menigheten kunne møtes på torsdag, på tvers av alder.

Vi har tenkt stort og noen av aktivitetene har vært en målgruppe som det kanskje ikke har vært marked for. f.eks. inn mot studenter. Dette samarbeidet/denne gruppen er veldig preget av korona. Det som fungerer bra er torsdagsklubb for barna, og disse har også benyttet seg av middagsservering. De andre som har kommet til middag er gjerne de som bor alene og som synes det har vært fint å komme og spise med andre.

Det har ikke vært så lett å få til en menighetsdag, men kanskje det ikke er behov for det fra menighetens side.
Vi har stort potensiale, men vi må bli flinkere på å se det vi allerede har. Vi har lykkes hvis folk trives med å komme hit! For vi gjør mye og det vi har er bra, selv om det ikke er så stort som vi kanskje så for oss til å begynne med. Det vi har kan vokse, men vi må ønske det.
**Og hvem skal «holde i det?»**

Fremover:
Det er viktig å heller være åpne for at menighetens brukere kan komme med ønsker om behov og ønsker om hva man kan bidra med. Dette må vokse naturlig, men vær obs på signal fra folk.
Det er greit å ha middag hver torsdag, dette skaper kontinuitet for brukerne våre.

Vi bestiller mat fra videregående, men ikke hver uke. Meny må settes opp for hvert halvår.
**Hvem skal ha ansvar for dette?**

Kan vi ha en gruppe som kan lage store middager som kan fryses?

Kommunikasjon ut:
Ring blad, kunngjøringer, sosiale medier, skjerm, plakater.

Vi har allerede 8-9 ulike kanaler hvor vi har informert om kirketorsdag.

Vedtak: Tatt til orientering.

**05/22 Menighetsturen til Hermon**

Det blir tur. Komiteen; Trygve, Tor Magnus, Astrid, Mari/Tove-Marthe, Roar, avtaler møte.
Vedtak: De ansatte som blir med blir sponset, men må betale for familiene sine.
Årets konfirmanter kan få tilbud om å bli med, for de som ikke var på leir fordi de ikke var tilrettelagt for dem. Folk fra andre menigheter kan få være med.

**06/22 Frivillighet og frivillighetens år 2022.**

Gruppen som jobber med frivillighet rapporterer fra sitt møte som var onsdag 12.01.
Stig har hittil vært med i gruppen.
**Kristin F. Davidson og Mari Kristoffersen blir med i frivillig-komiteen.**Vi ser på veileder og hjemmesider fra Bjørgvin bispedømme og Modum menighet.
Vi trenger et system for frivillige i menigheten, en organisator som tar seg av første henvendelse; mottak og registrering.

12.juni er en egen frivillighetens dag. Denne må vi markere!

Vi må tørre å spørre, når passer det å spørre?

Gi folk nøkkel!!! Vi må etablere opplæring for de som skal ha tilgang til kirken, ikke alle vil være uten noen ansatte til stede.

Vedtak: Tatt til orientering.

**07/22 Samarbeid MR og stab.**

Forventninger til hverandre, mandat og oppgaver.
Arbeidssituasjonen i vår: diakonen i permisjon med vikar i 50 %, Jacob slutter 1. april, Tor Magnus i noe redusert stilling.

Menighetsrådet skal kalle inn de ansatte årlig. Det kom frem at de ansatte ønsker både felles-møte og å komme enkeltvis på MR-møter for å snakke om *sitt* arbeid.
Jacob ønsker å komme og snakke om sin stilling (som blir lagt på is) før han slutter.

De ansatte ble oppfordret til å ta kontakt med MR om de har prosjekt de ønsker å igangsette. MR har for tiden god økonomi.

Det finnes en egen post for musikk/kor, diakon (denne er ikke brukt).
Det kom frem forslag på å bidra til musikk ved Kunsten å leve, Pål Asle ønsker å invitere til bibelsamling med besøk.

Vedtak: Tatt til orientering.

**08/22 planer og strategier for vårsemesteret**

Menighetsrådet har ikke jobbet med dette for egen del ennå. Men fint å få høre om stabens tanker og ønsker for de ulike arbeidsgrenene våre.

Kristin (prost) informerer:

22.02.2022 – drop-in-vielser i hele prostiet (til sammen 20 seremonier).

Diakoni-plan og Trosopplæringsplan, her kan det samarbeides om grunnleggende kartlegging.

Forordningen for gudstjenester:

Den gamle er fra ca. 1994. Den vanlige forordningen skal dekkes av «vanlig» ressurser, ikke at vi har behov for vikar for å dekke oppgaver. Kirkevergen søker om at vi ikke skal bruke vikar-midler til forordnede gudstjenester.

55 faste gudstjenester, hovedgudstjenester, onsdagene kan forordnes, men ikke være hovedgudstjenester. Biskopen skal forordne og kommunen skal gi midler ut fra forordnede gudstjenester, derfor er det viktig. Det ligger føringer for at en forordnet gudstjeneste skal ha kirketjener, kantor, prest.

**09/22 Diverse**

* Aktuelle datoer i vårsemesteret:
Årsmøte 20.mars kl. 18.00, avskjed for Jacob. Årsrapport i forkant.

Fredag 25.februar – frist for alle ansatte som skal levere til årsmeldingen.

12. juni – avskjed som sokneprest, skaperverkets dag, sommerfest, frivillighetens dag

* Grønn menighet: Kristin blir med, Ingvild kan spørres til å komme innimellom.
* De blå stolene i menighetssalen.
Mari tar noen inn på ungdomsrommet, de som er ødelagt kan skrotes, så spør vi Reidar om Ringkollkapellet vil ha resten. Ellers kan de som vil ha hente.
* Bruk av lokalene: booking, rydding, vask, utleie, går rimelig greit. Låsing og kranglete dører skaper utfordringer.

Møblering på kirketorget

Kirketjenerne hjelper Mari å få skjerm/tv opp

Steen renhold har vasking nede av menighetssal to gang pr. uke, kirkevergen betaler for vask en gang i uken, MR betaler for en gang pr. uke.

Kan vi legge en plan tidlig i året for når vi kan leie ut kirken?
Det kom forslag om å lage et skriv/bruksanvisning for alle som bruker kirkerommet.
Tove-Marthe kan se nærmere på dette.

Vedtak: Tatt til orientering.

Referent: Tove-Marthe S. Nyhuus